Sveinn Einarsson

Sveinn Einarsson (født 18. september 1934) er en islandsk regissør, forfatter og kulturarbeider. Han har vært instruktør for oppmot 100 teaterproduksjoner og operaer.


== Liv og virke ==
Sveinn var kunstnerisk leder for Reykjavík Stadsteater 1963–1972, og var direktør for Islands Nationalteater 1972–1983. Han arbeidet for det islandske Kulturdepartementet 1983–1989 og var senere programsjef i islandsk fjernsyn 1989–1993. Han var kunstnerisk leder for Reykjavík kunstfestival i 1998–2000 og var med å stifte den Islandske Ballett 1977. Han har vært styreformann og styremedlem for nasjonale og internasjonale kulturelle kommisjoner, komiteer og institusjoner; Islands teaterunion 1973–1989, leder av den islandske dramatikerforening 1985–1989, styremedlem ved Det internasjonale Teaterinstitutt i Paris 1977-81, viseformann samme sted  1979-81, president i den islandske UNESCO-kommisjonen siden 1994 og han satt i hovedstyre for UNESCO fra 2001 til 2005.
Han har også vært regissør og kunstnerisk leder for teatergruppen Bandamenn som gjestet 22 festivaler i 16 land. Som teater- og operaregissør har han arbeidet i alle de nordiske land, Tyskland og England; i Norge har han hatt oppdrag ved Trøndelag Teater (Laxness/Einarsson: Kristenrøkt under Jøkulen 1974, Tsjekhov: Måken 1977), Trondheim Opera (Figaros bryllup 1991), Trondheim Symfoniorkester (Tosca 1989) og han var sammen med Stein Winge regissør ved urpremieren av Norges første opera Fredkulla (Musikkteatret/Trondheim Symfoniorkester Olavshallen 1997).
Sveinn Einarsson har skrevet syv skuespill og manus til flere filmer samt TV- og radioteater. Han har tilrettelagt tre av Halldór Laxness sine romaner for teatret.
Han er også forfatter av syv bøker om teater, inkludert et tobindsverk om islandsk teaterhistorie. Han har skrevet barnebøker, tekst til opera for barn, dikt, noveller og essays. Han har vært ansvarlig for over 400 radioprogrammer om teater, poesi, reiser, musikk og litteratur samt diverse TV-produksjoner, inkludert Islands første TV-film. Sveinn Einarsson har oversatt rundt 20 dramatiske verk til islandsk, bl.a. skuespill av Molière, Ibsen, Strindberg, Dario Fo og Obaldia.


== Utgivelser (på islandsk) ==
Leikhúsið við Tjörnina (1972)
Níu ár í neðra (1984)
Gabríela í Portúgal (1985)
Íslensk leiklist I og II (1991–96)
Dordingull (1994)
Rafmagnsmaðurinn (1998)
Ellefu í efra – minningar úr Þjóðleikhúsi (2000)


== Priser og utmerkelser ==
Clara Lachmann-Prisen, 1990.
Årets barnebok/Island ,1985.
Første pris i novelle-konkurranse ved feiring av republikken Island 1994.
Æresmedlem Reykjavík stadsteater (Borgarleikhúsið).
Æresmedlem i Islands teaterunion.
The Jón Sigur›sson Prize (1997).
Æresmedlem i Nordisk Teaterunion 2008.
Pris for beste regi (Hamlet) 2003).
Gullmasken, Islands teaters ærespris første gang den ble utdelt i 2004.
Letterstedts nordiske fortjenestemedalje 2010.
Finlands Hvite Roses Orden
Den Kongelige Norske Fortjenstorden
Svenske  Nordstjärnan (kavalier).
Ordre des Arts et des Lettres
Foreningen Nordens (Island) gullmedalje. 


== Referanser ==


== Eksterne lenker ==
https://archive.is/20130218121747/http://www.leikminjasafn.is/museum.html
http://sveinneinarsson.weebly.com/leikstjoacutern.html